Κανονισμός (ΕΚ) αριθ. 920/2004 της Επιτροπής

της 29ης Απριλίου 2004

για την προσαρμογή του κανονισμού (ΕΚ) αριθ. 2550/2001 που περιλαμβάνει λεπτομερείς κανόνες για την εφαρμογή του κανονισμού (ΕΚ) αριθ. 2529/2001 του Συμβουλίου σχετικά με την κοινή οργάνωση της αγοράς στον τομέα του αίγειου και του πρόβειου κρέατος όσον αφορά τα καθεστώτα πριμοδότησης και τροποποιεί τον κανονισμό (ΕΚ) αριθ. 2419/2001, λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3,

την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 57 παράγραφος 2,

Εκτιμώντας τα ακόλουθα:

(1) Απαιτούνται ορισμένες τεχνικές προσαρμογές του κανονισμού (ΕΚ) αριθ. 2550/2001 της Επιτροπής(1) λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (που αποκαλούνται στο εξής "τα νέα κράτη μέλη").

(2) Στο άρθρο 2 παράγραφος 2 του κανονισμού (ΕΚ) αριθ. 2550/2001 προβλέπεται ότι κάθε κράτος μέλος καθορίζει προθεσμία για την υποβολή των αιτήσεων πριμοδότησης για αιγοπρόβατα. Δεδομένου ότι η προσχώρηση των νέων κρατών μελών έχει προβλεφθεί για την 1η Μαΐου 2004, θα πρέπει να επιτραπεί στα κράτη αυτά να καθορίσουν για το έτος 2004 ειδικό χρονοδιάγραμμα για την υποβολή των αιτήσεων πριμοδότησης, ενώ θα απαιτηθεί επίσης προσαρμογή των κοινοποιήσεων.

(3) Το παράρτημα I του κανονισμού (ΕΚ) αριθ. 2550/2001 θα πρέπει να τροποποιηθεί προκειμένου να ληφθεί υπόψη το ζωικό κεφάλαιο αιγοειδών της Κύπρου, της Σλοβενίας και της Σλοβακίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2550/2001 τροποποιείται ως εξής:

α) Στο άρθρο 2 παράγραφος 2, προστίθεται το ακόλουθο εδάφιο:"Για το έτος 2004, η Μάλτα και η Σλοβενία δύνανται να καθορίσουν χρονική περίοδο που αρχίζει το νωρίτερο την ημερομηνία ενάρξεως ισχύος της συνθήκης προσχώρησης του 2003 και λήγει το αργότερο μετά από 31 ημέρες."

β) Στο άρθρο 18, προστίθεται το ακόλουθο δεύτερο εδάφιο:"Όσον αφορά τη Μάλτα και τη Σλοβενία, οι πληροφορίες που προβλέπονται στο πρώτο εδάφιο διαβιβάζονται πριν από τις 30 Αυγούστου 2004."

γ) Το παράρτημα I του κανονισμού (ΕΚ) αριθ. 2550/2001 αντικαθίσταται από το κείμενο του παραρτήματος I του παρόντος κανονισμού.

Άρθρο 2

Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Απριλίου 2004.

Για την Επιτροπή

Franz Fischler

Μέλος της Επιτροπής

(1) ΕΕ L 341 της 22.12.2001, σ. 105· κανονισμός όπως τροποποιήθηκε τελευταία από τον κανονισμό (ΕΚ) αριθ. 2307/2003 (ΕΕ L 342 της 30.12.2003, σ. 11).

ΠΑΡΑΡΤΗΜΑ

"ΠΑΡΑΡΤΗΜΑ I

Επιλέξιμες περιοχές για τη χορήγηση πριμοδότησης για αίγες

1. Γερμανία: όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999

2. Ελλάδα: ολόκληρη η χώρα

3. Ισπανία: οι αυτόνομες περιφέρειες Ανδαλουσίας, Αραγονίας, Βαλεαρίδων Νήσων, Castile-La Mancha, Castile-Leon, Καταλονίας, Extremadura, Γαλικίας (με εξαίρεση τις επαρχίες Coruna και Lugo), Μαδρίτης, Murcia, La Rioja, Comunidad Valenciana και Καναρίων Νήσων, καθώς και όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999, που βρίσκονται εκτός των περιφερειών αυτών

4. Γαλλία: η Κορσική, τα υπερπόντια διαμερίσματα και όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999, που βρίσκονται εκτός της εν λόγω περιφέρειας

5. Ιταλία: Lazio, Abruzzo, Molise, Campania, Apulia, Basilicata, Καλαβρία, Σικελία και Σαρδηνία, καθώς και όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999, που βρίσκονται εκτός των περιφερειών αυτών

6. Κύπρος: ολόκληρη η χώρα

7. Αυστρία: όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999

8. Πορτογαλία: ολόκληρη η χώρα, με εξαίρεση τις Αζόρες

9. Σλοβενία: ολόκληρη η χώρα

10. Σλοβακία: όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999."